Dansanda ya bindige kansa har lahira sakamakon rashin karin mukami - ISYAKU.COM Dansanda ya bindige kansa har lahira sakamakon rashin karin mukami - ISYAKU.COM
Home > TSARO > Dansanda ya bindige kansa har lahira sakamakon rashin karin mukami
Dansanda ya bindige kansa har lahira sakamakon rashin karin mukami
Wani jami'in dansanda mai suna Sgt Paul Joseph wanda aka tura aiki a bankin Access da ke mahadar Ahiara a Ahiazu da ke karamar hukumar Mbaise a jihar Imo, ya dauki ransa da kansa bayan ya bindige kansa har lahira sakamakon rashin karin mukami.
Wata majiya ta ce, Paul ya dade a kan mukamin Saje (Sergeant) kuma ya fito ne daga jihar Taraba, ya cancanta a kara masa girma zuwa Safeto ( Inspector) amma haka bai samu ba.
Da karfe 7 na safe ranar Laraba, Paul ya shiga dakin tsaro da ke kofar shiga Bankin, daga bisani aka ji karar tashin bindiga. Bayan ma'aikatan Bankin sun ruga zuwa dakin ne sai suka tarar da abin da ya faru.
Kakakin hukumar yansanda na jihar Orlando Ikeokwu ya tabbatar da faruwar lamarin ya ce an kai gawar dansandan dakin ajiye gawa.
Kwamishinan yansandan jihar Rabiu Ladodo ya bayar da umurnin cewa a gudanar da bincike kan lamarin.
Item Reviewed: Dansanda ya bindige kansa har lahira sakamakon rashin karin mukami Rating: 5 Reviewed By: -